DEZINFEKCINIŲ MEDŽIAGŲ IR PRIEMONIŲ PIRKIMO-PARDAVIMO SUTARTIS Nr.

Raseiniai,  2022 m. vasario 14 d.

UAB “Chemi pharm group”,       kurios       adresas Kalvarijų g. 125, Vilnius 08221	, įstaigos kodas 111694687,toliau vadinama Tiekėju, atstovaujama direktoriaus Gedimino Grakalskio, veikiančio pagal bendrovės įstatus, ir VšĮ Raseinių ligoninė, registruota adresu Ligoninės g. 4, Raseiniai, įmonės kodas 172415942, toliau vadinama Pirkėju, atstovaujama direktoriaus Vidmanto Merkliopo, toliau kartu Sutartyje vadinamos Šalimis, sudarėme šią pirkimo pardavimo sutartį, toliau vadinamą Sutartimi:
I.	Sutarties objektas
1.1.	Tiekėjas įsipareigoja, pagal Pirkėjo pateikiamus užsakymus, vadovaujantis skelbiamos apklausos pirkimo dokumentuose nurodytomis kainomis bei šioje sutartyje nustatytais terminais bei tvarka tiekti dezinfekcines medžiagas ir priemones dirbant su jomis (toliau - prekės) Pirkėjui, o Pirkėjas įsipareigoja priimti šias prekes ir sumokėti už jas šioje sutartyje nustatytais terminais, dydžiais ir tvarka.
1.2.	Prekių nuosavybės teisė Pirkėjui perduodama nuo jo faktinio perdavimo Pirkėjui momento. Parduodamų prekių pavadinimas, asortimentas, kiekybė, techninė specifikacija nurodytos Sutarties Priede, kuris yra neatskiriama šios sutarties dalis.
II.	Sutarties šalių teisės ir pareigos
2.1.	Tiekėjas įsipareigoja:
2.1.1.	savo transportu tiekti prekes, nurodytas šios sutarties priede;
2.1.2.	prekes pristatyti Pirkėjo (jo įgalioto atstovo) užsakymu per 7 (septynias) dienas nuo užsakymo pateikimo dienos.
2.2.	Tiekėjas turi teisę gauti prekių kainą su sąlyga, kad jis tinkamai vykdo šią sutartį.
2.3.	Tiekėjas turi kitas teises, numatytas Sutartyje ir Lietuvos Respublikos galiojančiuose teisės aktuose.
2.4.	Pirkėjas įsipareigoja:
2.4.1.	šios sutarties galiojimo laikotarpiu priimti iš Tiekėjo prekes pagal sąskaitas- faktūras;
2.4.2.	sumokėti už prekes šioje sutartyje nustatytais terminais;
2.4.3.	tinkami vykdyti kitus įsipareigojimus, numatytus Sutartyje.
2.5.	Pirkėjas, esant poreikiui, turi teisę įsigyti pirkimo sąlygų prekių sąraše nenurodytų, tačiau su pirkimo objektu susijusių prekių, tačiau neviršijant 10 proc. tiekėjo pasiūlymo kainos. Už prekių sąraše nenurodytas, tačiau su pirkimo objektu susijusias prekes, bus apmokama ne didesnėmis nei susitarimo pasirašymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Tiekėjo pasiūlytomis konkurencingomis ir rinką atitinkančiomis kainomis.
2.6.	Pirkėjas turi kitas šios Sutarties bei Lietuvos Respublikoje galiojančių teisės aktų numatytas teises.
III.	Prekių kaina
3.1. Prekių įkainis nurodytas šios Sutarties priede. Įkainiai yra fiksuoti ir negali būti keičiami per visą sutarties galiojimo laikotarpį, išskyrus atvejus, jei pasikeitus Lietuvos Respublikos teisėms aktams, pasikeistų Sutarties pasirašymo metu taikomas pridėtinės vertės mokesčio tarifas. Tokiu atveju fiksuotas įkainis būtų perskaičiuojamas tokiu pat santykiu, kokiu pasikeičia PVM tarifas. Perskaičiavimas įforminamas Sutarties šalių atstovų pasirašomu papildomu susitarimu (protokolu), kuris tampa neatsiejama Sutarties dalimis. Perskaičiuotas įkainis bus taikomas už tas prekes, už kurias PVM sąskaita faktūra išrašoma po papildomo susitarimo įsigaliojimo. Dėl kitų mokesčių pasikeitimo, rinkos kainų pasikeitimo ar kitų priežasčių fiksuotas įkainis neperskaičiuojamas.
IV.	Prekių priėmimas – perdavimas
4.1.	Sutartyje nustatytais terminais Tiekėjui nepatiekus prekių Pirkėjui, Tiekėjas įsipareigoja už kiekvieną pavėluotą dieną mokėti Pirkėjui delspinigius – po 0,04 % per dieną nuo užsakytos prekių kainos.
4.1.	
4.2.	Prekės pristatomos į VšĮ Raseinių ligoninę, medžiagų sandėlį, adresu Ligoninės g. 4, Raseiniai 60127.
V.	Atsiskaitymai ir mokėjimai
5.1.	Pirkėjas sumoka Tiekėjui už pagal sąskaitas faktūras pateiktas prekes per 30 (trisdešimt) kalendorinių dienių po sąskaitos faktūros gavimo dienos banko pervedimu į Tiekėjo sąskaitą.
5.2.	Tiekėjas sąskaitą faktūrą pateikia, naudojantis informacine „E. sąskaita“ sistema.
5.3.	Jei Pirkėjas laiku nesumoka nurodytos sąskaitoje faktūroje sumos, jis įsipareigoja sumokėti Tiekėjui delspinigius – po 0,04 % nuo nesumokėtos sumos už kiekvieną uždelstą dieną.

VI.	Sutarties įvykdymo užtikrinimas
6.1.	Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku Lietuvos Respublikos įstatymų nustatyta tvarka.
6.2.	Jei Tiekėjas nevykdo sutartinių įsipareigojimų arba juos vykdo netinkamai, Tiekėjas moka Pirkėjui baudą, kurios dydis sudaro 5 % bendros sutarties kainos, jei Pirkėjas apie netinkamą sutartinių įsipareigojimų vykdymą yra kelis kartus raštu įspėjęs Tiekėją, o šis neištaisė nurodytų trūkumų.
VII.	Sutarties galiojimas ir pakeitimas
7.1.	Ši sutartis įsigalioja nuo jos pasirašymo momento ir galioja vienerius metus.
7.2.	Sutarties šalių abipusiu susitarimu sutartis gali būti pratęsta ne ilgesniam kaip trijų mėnesių laikotarpiui.
7.3.	Ši sutartis negali būti vienašališkai nutraukta, išskyrus atvejus, numatytus Lietuvos Respublikos civiliniame kodekse ir šioje sutartyje.
7.4.	Pirkimo sutarties sąlygos sutarties galiojimo laikotarpiu gali būti keičiamos vadovaujantis Viešųjų pirkimų įstatymo 89 straipsnio nuostatomis.
VII.	Baigiamosios nuostatos
8.1.	Už Pirkėjo sutartinių įsipareigojimų įvykdymą atsakinga vyr. slaugos administratorė Laimutė Zdanienė, tel. 8 428 79052 el. paštas zdaniene@stacionaras.lt. Už Tiekėjo sutartinių įsipareigojimų įvykdymą atsakingas direktorius Gedininas Grakalskis tel.(8-5)2472080, el. paštas info@chemipharm.lt .
8.2.	Visi su šia sutartimi susiję ginčai sprendžiami derybomis. Nesusitarus ginčai sprendžiami Lietuvos Respublikos įstatymų nustatyta tvarka.
8.3.	Ši Sutartis sudaryta dviem vienodą juridinę galią turinčiais egzemplioriais lietuvių kalba, po vieną kiekvienai Šaliai.
9.	SUTARTIES PRIEDAS
9.1.	Sutarties priedas yra pirkimo sąlygų techninė specifikacija ir Pardavėjo pasiūlymas.

10. Šalių juridiniai adresai ir parašai:

Viešoji įstaiga Raseinių ligoninė                          UAB “Chemi pharm group”	
Ligoninės g.4, LT-60127 Raseiniai                      Kalvarijų g.125, LT-08221 Vilnius	
Tel. (8 487) 79052, faks. (8 428) 70583              Tel. (8-5)2472080	
Įmonės kodas 172415942                                     Įmonės kodas 111694687	
A.  s. LT114010041400070054                           A.s. LT83 7044 0600 0335 3931	
AB Luminor bank                                                AB SEB bankas	
Banko kodas 40100                                              Banko kodas 70440	
Direktorius Vidmantas Merkliopas	Direktorius Gediminas Grakalskis	
(parašas) A.V.	(parašas) A.V. 	

Prekių gavėjas	Prekių teikėjas

 	

Prekių viešojo pirkimo – pardavimo 2022 m. vasario 14 d. sutarties Nr.
1 priedas

Pirki mo dalis	Eil. Nr.	Priemonės paskirtis	Priemonės pavadinimas	Fasuotė vnt.	Planuojamas poreikis metams	Fasuotės kaina eurais be PVM	Fasuotės kaina eurais su PVM	Viso suma eurais su PVM	
1.	1.	Priemonė odos dezinfekcijai- spalvota	CHEMISEPT G COLOR	1 ltr.
0.25 ltr. 	180 vnt.
    10 vnt.	3.38
      1.62	4.09
      1.96	736.20
       19.60	
	2.	Priemonė odos dezinfekcijai- bespalvė	CHEMISEPT G	1 ltr.
0,25 ltr. 	120 vnt.
  300 vnt.	3.08
     1.62	3.73
     1.96	447.60
     588.00	
Viso pirkimo dalies suma eurais su PVM:	1791.40	
11.	1.	Servetėlės endoskopų davikliams dezinfekuoti	  STERISEP WIPES
	100 vnt	15000 vnt. 
             	     2.86	   3.00	   450.00           	

Viešoji įstaiga Raseinių ligoninė                          UAB “Chemi pharm group”	
Ligoninės g.4, LT-60127 Raseiniai                      Kalvarijų g.125, LT-08221 Vilnius	
Tel. (8 487) 79052, faks. (8 428) 70583              Tel. (8-5)2472080	
Įmonės kodas 172415942                                     Įmonės kodas 111694687	
A.  s. LT114010041400070054                           A.s. LT83 7044 0600 0335 3931	
AB Luminor bank                                                AB SEB bankas	
Banko kodas 40100                                              Banko kodas 70440	
Direktorius Vidmantas Merkliopas	Direktorius Gediminas Grakalskis	
(parašas) A.V.	(parašas) A.V. 	

Prekių gavėjas				Prekių teikėjas